id en id id en en en en en ar en id en id it az id id id id id id id id id id id id id id id fr id nds tr en id en en tl tl en tr id en de ms id id id ms ms id de id tr pl en sl en en en en en en id de en en en ar ast en ms
Tentang seorang tua yang lupa ditanya namanya - abdnaddin
Ingin Berkisah Dengan Cara Sendiri
Home Unlabelled Tentang seorang tua yang lupa ditanya namanya
✔ abd naddin Diterbitkan 6:32 PTG
Saya lupa bertanya nama orang tua itu.Tetapi dia duduk di sebelah saya dalam perjalanan dari Tawau ke Kota Kinabalu.Katanya, itulah pertama kali dalam masa sembilan tahun beliau menaiki bas ke KK. Kali ini ibu tua itu ke ibu negeri untuk mengunjungi anaknya yang bekerja sebagai jururawat.
Anaknya enam orang. Dia mengaku berasal dari negara tetangga. Datang ke Tawau, pada zaman negeri ini masih bernama Borneo Utara iaitu setahun selepas Perang Dunia Kedua.
"Pada waktu itu, barangkali bapamu dengan mamapun belum kahwin lagi," katanya. Umurnya kini 82 tahun.Tapi kelihatan masih kuat lagi.
Saya tidak menyangka bahawa orang tua yang memakai kain yang agak lusuh itu menyimpan pelbagai pengalaman dalam hidupnya.
Ibu tua ini berkahwin pada umur 13 tahun. "Tapi saya dan suami baru diramaikan kembali (disatukan) setelah lima tahun kemudian"."Dulu hidup susah sekali," katanya sambil menceritakan betapa payahnya mengambil air menggunakan buluh. Tidak seperti orang sekarang, katanya waktu dulu ramai orang merana dan menderita.
Kampung saya dekat desa gelupini, iaitu kira-kira tiga jam perjalanan dari Pare-Pare. Saya tidak pasti sama ada ejaannya betul tetapi orang tua ini punya mitos tersendiri mengenai kampungnya.
"Orang kami dari desa gelupini, macam mana kaya pun, tidak boleh pergi Mekah.Kalau mereka pergi, mereka tidak akan balik lagi dan akan meninggal di Mekah," katanya.Kerana itu, tak ada seorangpun yang berasal dari kampung itu yang naik haji walaupun mereka mampu.Tetapi ini katanya, hanya terbatas kepada penduduk asli kampung itu.Mereka yang datang bermukim tetapi bukan berasal dari kampung itu, boleh pergi ke tanah Mekah tanpa sebarang halangan.
Entah ya entah tidak, saya kurang pasti kebenaran cerita orang tua ini.
Orang tua ini kuat berjalan, mengikut suaminya kembara dari satu tempat ke satu tempat. Beliau pernah tinggal di Manila dan Cebu , juga Cotabato. Menurut pengakuannya, beliau juga pernah sampai ke negeri orang putih, Holland.Waktu mudanya, beliau juga pernah tinggal di Jakarta dan Surabaya.Ketimbang tinggal di PulaunJawa, beliau merantau hingga ke Tawau.
Kesemua anaknya, kecuali seorang dilahirkan di Sabah.Yang paling tua usianya 60 tahun.
Sebenarnya banyak juga kisah yang diceritakan oleh orang tua ini kepada saya sepanjang perjalanan lapan jam dari Tawau ke KK itu. Ada yang menarik, yang menyedihkan, yang menyeronokkan. Cuma silap saya, saya lupa bertanya namanya.
ii. Sebuah buku kisah perjalanan I.J Backs, sekali lagi saya lupa nama pengarang ini, dalam bukunya The Head Hunters of Borneo, menuliskan kisah perjalanannya ke tengah Kalimantan sekitar tahun 1867.
Katanya, ada satu suku yang tidak boleh memberi nama kepada anaknya yang baru lahir, kecuali jika dia dapat memenggal kepala musuhnya. Untuk memberi nama kepada seorang anak, diperlukan satu upacara tradisi yang sakral bagi suku itu.
iii. Kata Shakespeare, Bunga mawar, apa pun namanya, tetap harum baunya
Artikel Berkaitan Penulis Email
Berlangganan artikel terbaru dari blog ini langsung via email
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
“Di sini, bunga keladi di jual dengan harga gila-gila,”, kata prof nik rakib
Terima kasih Telum Media kerana menyenaraikan blog abdnaddin.com dalam PR media Asia
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
kuntuman putih bunga dan tahun 2022 yang lebih menyerlah
Kenali Saya Abd Naddin Haji Shaiddin